Il-Ministeru għas-Saħħa ħabbar li nstabu 56 każ ġdid ta' COVID-19 fl-aħħar 24 siegħa. Tħabbar ukoll li fiequ 58 persuna oħra, u n-numru ta' każijiet attivi fil-komunità issa hu 1,003. Fl-aħħar 24 siegħa, kawża tal-virus, mietu mara u raġel, it-tnejn ta' 77 sena. Minn 12-il każ ta' COVID-19 li hemm fl-Isptar Mater Dei bħalissa, tnejn minnhom qegħdin fl-ITU. S'issa ngħataw 942,729 tilqima, li 107,776 minnhom huma dożi tal-booster. Il-Prim Ministru Robert Abela, ilbieraħ, waqt iż-żjara tiegħu f iċ-ċentru ta' vaċċinazzjoni fl-Università ta' Malta ħabbar li mit-Tnejn, 29 ta' Novembru, se tinfetaħ ir-reġistrazzjoni onlajn għall-booster tal-vaċċin kontra l-COVID-19 għal kull min għandu 'l fuq minn 50 sena. Mit-Tnejn dawk ta' 'l fuq minn 50 sena jista' jirreġistra għall-booster .td_uid_3_61a0cc76cefdd_rand.td-a-rec-img{text-align:left}.td_uid_3_61a0cc76cefdd_rand.td-a-rec-img img{margin:0 auto 0 0}